stanford-oval/wikipedia huggingface dataset:
פריץ הוטרמנס
עבודתו

בזמן המלחמה הועסק הוטרמנס באחת השלוחות של פרויקט הגרעין הנאצי, במסגרת מעבדה גרעינית שהוקמה ביוזמתו של היזם מנפרד פון ארדנה בחסות מיניסטריון הדואר הנאצי. הוטרמנס הגה באופן עצמאי שיטה להפקת חומר בקיע חדש לייצור פצצת אטום - פלוטוניום. במהלך 1941 שמע מידידו הפיזיקאי מקס פון לאואה על כוונתו של פיזיקאי יהודי אחר, פריץ רייכה, להגר לארצות הברית. הוטרמנס הגיע לביתו של רייכה וביקש ממנו להזהיר את עמיתיהם בארצות הברית על הניסיון הנאצי לקדם את יצירתה של פצצת אטום. יחד עם אזהרתו המוקדמת של אלברט איינשטיין וההכרה ביכולותיה המדעיות של גרמניה, הצטרפה גם אזהרתו של הוטרמנס כמניע חשוב שהוביל להקמת פרויקט מנהטן.
תחילה, באוקטובר 1941, נשלח יחד עם קורט דיבנר לאוקראינה במסגרת משלחת ביזה מדעית, ועל אף שלא נלקח ציוד - ספג הוטרמנס ביקורת על צעדו זה מעמיתיו במערב. עם חזרתו לגרמניה, עבר למוסד הפיזיקלי-טכני של הרייך בברלין ועבד עבור הצי הגרמני על פיזיקה של ניטרונים. ב-1943, בעקבות התקדמותן של בעלות הברית, עבר המוסד לדרום והוטרמנס עבר לנהל את המעבדה לרדיואקטיביות באתר הפינוי ברונבורג.
מעבודתו בברונבורג התפרסם דווקא בגלל תעלול מפורסם: בהיותו מעשן שסבל מהמחסור בטבק, פנה ב-1944 במכתב לחברת הטבק בדרזדן וטען כי לצורכי מחקר על "תכולת מים כבדים בניקוטין" הוא זקוק ל-80 ק"ג טבק משובח מסוג 'מקדוניה' בדחיפות. מאחר שההזמנה בוצעה על נייר רשמי והוגדרה כחיונית למאמץ המלחמתי, הוא קיבל 50 ק"ג להנאתו. בפעם השנייה שניסה את התעלול וגם דיווח על "תוצאות טובות" במחקר, הגיע משלוח הטבק לפקיד הנאצי ד"ר אברהם אזאו והוביל לפיטוריו וכמעט למעצרו. למזלו, ידידיו הפיזיקאים ורנר הייזנברג ווולטר גרלך גייסו אותו למחקרי גרעין באוניברסיטת גטינגן, שם עסק בהפרדת איזוטופים.
דעותיו

הוטרמנס הצטרף בעת לימודיו בגטינגן ל'צעירי וינה הקומוניסטים' והתבלט במעורבות חברתית ופוליטית. בהיותו ממוצא יהודי, נהג להקניט את חבריו ולומר להם כי בשעה שאבותיהם היו עדיין על העצים, "אבותיו כבר זייפו המחאות". בעקבות עליית היטלר לשלטון, ומשום שהיה גם מישלינג בדרגה 2 וגם קומוניסט, הותקף על ידי בריונים והחליט לעזוב את גרמניה.
כאמור, נחשב לאחד המדענים היחידים שעבדו בשירות הרייך השלישי וגילו אומץ לב, הן בהתרסתו כלפי המשטר והן באזהרה שהעביר לפיזיקאים בארצות הברית על סכנת הגרעין הנאצי.
לקריאה נוספת

כישלון אטומי - מסע מחודש בעקבות חידת הגרעין הנאצי. חיים וינשטיין. הוצאת טפר, דצמבר 2024.
ביוגרפיה מקוצרת של עבודתו וחייו (באנגלית)
הערות שוליים

↑  Thomas Powers, HEISENBERG'S WAR: The Secret History of the German Bomb, Penguin Books, 1 ינואר 1994, עמ' 84
↑  Russian Purge and the Extraction of Confession, Publisher, ינואר 1951
↑  Otto Robert Frisch, What Little I Remember, Cambridge University Press, 30 ספטמבר 1980, עמ' 72
| --- | --- |
בקרת זהויות :  NLI: 987007462829605171  GND: 117014257  HDS: 043522  ISNI: 0000 0001 1448 2424  LCCN: n85801924  NKC: osd2016922526  NTA: 092736149  SNAC: w6sx7jfc  Trove: 1188648  VIAF: 46164404   WorldCat (עם VIAF): 46164404
סופטבנק

| --- | --- |


 נתונים כלליים
 בורסה:  הבורסה לניירות ערך בטוקיו (9984) 
 מייסדים:  מסיושי סאן 
 תקופת הפעילות:  3 בספטמבר 1981 – הווה (43 שנים) 
 חברות בנות:  ARM holdings  Fortress Investment Group  Fukuoka SoftBank Hawks  Denen  SB Human Capital  SB Creative  Realize Mobile Communications  Tugikuru  ITmedia  SB Players  SB Media Holdings  PayPay Card Corporation  Odds Park  Tabirism  Satofull  Cybertrust  IDC Frontier  SB C&S  SoftBank Vision Fund  SoftBank Vision Fund 2  SB Group US  SoftBank Robotics Group  SB Payment Service  SoftBank Group Japan GK  SB Technology  SB New Coronavirus Testing Center  PayPay  Wireless City Planning  Softbank Holdings  SoftBank Mobile  B Holdings Corporation  PayPay Securities Corporation  A Holdings Corporation  בפסקה זו 2 רשומות נוספות שטרם תורגמו 
 מיקום המטה:  מינאטו 
 ענפי תעשייה:  תעשיית הטלקומוניקציה, טלקומוניקציה, טכנולוגיית מידע, סיווג תעשייתי תקני בינלאומי (ISIC) 
 הכנסות:  9,158,765,000,000 ין יפני (נכון ל־2018) 
 רווח תפעולי:  1,303,801,000,000 ין יפני (נכון ל־2018) 
 רווח:  1,237,812,000,000 ין יפני (נכון ל־2018) 
 הון עצמי:  6,273,022,000,000 ין יפני (נכון ל־31 במרץ 2018) 
 מנכ"ל:  מסיושי סאן 
 עובדים:  68,402 
  
 group.softbank
 
סופטבנק בע"מ (באנגלית: .‏SoftBank Corp, ביפנית: ソフトバンク株式会社, ‏מסחר: TYO:9984
OTC Pink: SFTBF) הוא קונצרן יפני גדול, שבסיסה בטוקיו, ומתמקדת בניהול השקעות. הקבוצה משקיעה בעיקר בחברות הפועלות בענפי הטכנולוגיה, האנרגיה ופיננסים. היא גם מנהלת את קרן הון סיכון, קרן ויז'ן, בעלת הון נכסים של כ-100 מיליארד דולר. המשקיעים בקרן כוללים קרנות הון ריבוניות ממדינות במזרח התיכון.
סופטבנק נוסד בטוקיו בספטמבר 1981 על ידי מסיושי סאן, מיליארדר יפני שנחשב בין 10 היזמים המובילים בעולם, המשמש מנכ"ל ויו"ר הדירקטוריון. בפברואר 2020 היה שווי השוק מוערך בכ-110 מיליארד דולר.
ביולי 2021 מונה יוסי כהן לנציג סופטבנק בישראל.
ב-21 בינואר 2025 הכריז דונלד טראמפ כי סופטבנק, יחד עם OpenAI ו-אורקל, תשיק את פרויקט הבינה המלאכותית הענק סטארגייט. עלות הפרויקט מוערכת ב-500 מיליארד דולר.
רכישות

בשנת 1995 רכשה את COMDEX (ולאחר 6 שנים מכרה אותה ל-Key3Media)
באפריל 2006 רכשה 23% מחברת ההימורים Betfair.
בפברואר 2010 רכשה 13.7% של חברת Ustream.
באוקטובר 2012 השתלטה על החברה המתחרה "eAccess", לאחר ההשתלטות שינתה את שמה ל-"Ymobile".
באוקטובר 2012 הודיעה סופטבנק על רכישת 70% מתאגיד הטלקומוניקציה האמריקאי "Sprint Nextel Corporation" תמורת מעל 20 מיליארד דולר, ועד אוגוסט 2013 הגדילה עוד את החזקותיה לרמה של כ-80%.
באוקטובר 2014 השקיעה 627 מיליון דולר ב-Snapdeal ההודית, תמורת 30% ממניותיה.
בספטמבר 2016 השלימה סופטבנק את רכישת ARM תמורת 31 מיליארד דולר.
במרץ 2017 השקיעה 300 מיליון דולר בחברת הנדל"ן WeWork, באוגוסט אותה שנה השלימה השקעה של 4.4 מיליארד דולר בחברה.
ביוני 2017 השקיעה 100 מיליון דולר בחברת הסייבר הישראלית סייבריזן, ובאוגוסט 2019 השקיעה 200 מיליון דולר נוספים בחברה.
בשנת 2018 השקיעה 7.6 מיליארד דולר בחברת ההסעה השיתופית אובר.
הערות שוליים

↑  מאיר אורבך, ראש המוסד לשעבר יוסי כהן התמנה לנציג סופטבנק בישראל, באתר כלכליסט, 9 ביולי 2021
↑  הראל עילם, סופטבנק השלימה את רכישת ARM תמורת 31 מיליארד דולר, באתר כלכליסט, 5 בספטמבר 2016
↑  Ari Levy, SoftBank is more than $600 million underwater on its Uber investment as stock hits an all-time low, CNBC (באנגלית)
| --- | --- |
בקרת זהויות :  ISNI: 0000 0004 1782 9384  LCCN: n2014024892  VIAF: 308288992   WorldCat (עם VIAF): 308288992 
ערך זה הוא קצרמרבנושא יפן ובנושא חברות. אתם מוזמנים לתרום לוויקיפדיה ו.
זהות שאולה

| --- | --- |
כרזת הסרט
כרזת הסרט
 מבוסס על:  ספר של ג'וזף פיינדר
 בימוי:  קרל פרנקלין 
 הופק בידי:  ארנון מילצ'ן 
 תסריט:  יורי זלצר, גרייס קארי ביקלי
 עריכה:  סנדי בומפר
 שחקנים ראשיים:  מורגן פרימן  אשלי ג'אד
 מוזיקה:  מארק אישאם
 צילום:  תיאו ואן דה סנדה 
 מדינה:  ארצות הברית 
 חברת הפקה:  Regency Enterprises 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  5 באפריל 2002
 משך הקרנה:  115 דקות
 שפת הסרט:  אנגלית 
 סוגה:  סרט דרמה, סרט מבוסס יצירה ספרותית, סרט פשע, מותחן משפטי, סרט בלשי, סרט בית משפט, סרט שוד, סרט מתח 
 מקום התרחשות:  סן פרנסיסקו 
 תקציב:  42 מיליון דולר
 הכנסות:  63.8 מיליון דולר
 הכנסות באתר מוג'ו:   highcrimes
 אתר רשמי
 דף הסרט ב־IMDb
 
זהות שאולה (באנגלית: High Crimes) הוא סרט קולנוע אמריקאי מסוגת דרמה משפטית משנת 2002 בבימויו של קארל פרנקלין, עם מורגן פרימן ואשלי ג'אד בתפקידים הראשיים.
התסריט מבוסס על הרומן "High Crimes" של ג'וזף פיינדר משנת 1998 והעלילה היא על עורכת דין שלוחמת לזיכויו של בעלה שנאשם ברצח אזרחים באל סלוודור.
זה שיתוף פעולה נוסף של פרימן וג'אד לאחר חתום בנשיקה משנת 1997.
תקציר העלילה

קלייר קיוביק (אשלי ג'אד) ובעלה טום (ג'יימס קאביזל) גרים בסן פרנסיסקו. קלייר היא עורכת דין מפורסמת וטום מייצר רהיטי עץ. קלייר בתחילת היריון ושניהם הולכים בשמחה במרכז העיר בכריסמס עד שמסתערים על טום אנשי ה-FBI ועוצרים אותו. תוך זמן קצר מתברר לקלייר כי שמו האמיתי הוא רון צ'פמן וכי הוא מבוקש על רצח 9 אזרחים בכפר באל סלוודור בשנת 1990 וחי בזהות שאולה.
הצבא מעמיד לרשותו סניגור: סגן טרנס אמברי (אדם סקוט). הוא מבקר בביתה ומתאהב באחותה ג'קי (אמנדה פיט) אך קלייר אינה סומכת על כישוריו ופונה לעו"ד צ'רלי גריימס (מורגן פרימן) שהוא מבוגר ושתיין אך יש לו ניסיון במשפט צבאי.
התובע טוען כי לאחר ששלושה חיילים נהרגו בפיצוץ בבית הקפה בכפר, נתקף רון בזעם ורצח 9 אזרחים. העד הראשי של התביעה הוא מייג'ור ג'יימס הרננדז (חואן קרלוס הרננדז). 5 עדים "נעלמו" בנסיבות מסתוריות. קלייר וגריימס מגלים עד נוסף, טרוי אבוט (מייקל שאנון) שמוכן להעיד לטובת טום, הם מקליטים אותו אך גם הוא "נעלם" והעדות אינה מתקבלת.
מכונית לא מזוהה מתנגשת ברכבה של קלייר והיא מאבדת את עוברה.
קלייר מביאה עד מסלבדור (אמיליו ריברה) ומגלה שכל העניין הוא טיוח של מחדל גדול של המרינס. הרננדז זרק פצצה לבית הקפה כדי להרוג את מפקד הטרוריסים והרג בכך גם חיילים אמריקאים שישבו שם.
קלייר מביאה את העדויות לפני המפקד הבכיר שהיה שם, בריגדיר גנרל בוב מקס (ברוס דייוויסון), ואומרת לו כי היא תפרסם זאת אם לא ישוחרר בעלה. השופט מודיע לתובע הנדהם כי המשפט מסתיים "בגלל סיבות ביטחוניות".
רון משוחרר והם שמחים לחזור לחיים נורמלים אך גריימס מגלה כי שניים מהעדים נרצחו על ידי רון. רון/טום מגלה כי אכן הוא היה הרוצח ומנסה לרצוח אותה אך נורה בידי העד מסלבדור שהגיע בזמן הנכון.
לבסוף קלייר מציעה לגריימס לפתוח משרד משותף.
צוות השחקנים

| שם השחקן/ית | שם הדמות | הערות |
| --- | --- | --- |
| מורגן פרימן | צ'רלי גריימס | עורך דין |
| אשלי ג'אד | קלייר קיוביק | עורכת דין |
| ג'יימס קאביזל | טום קיוביק/רון צ'פמן |  |
| אדם סקוט | טרנס אמברי | סניגור צבאי |
| אמנדה פיט | ג'קי גרימלדי | אחותה של קלייר |

| ברוס דייוויסון | ביל מקס | בריגדיר גנרל |
| מייקל שאנון | טרוי אבוט | חייל משוחרר |
| מייקל גסטון | לוקס ולדורן | תובע צבאי |
| חואן קרלוס הרננדז | גיימס הרננדז | לוחם מרינס |
| ג'וד צ'יקוללה | קולונל פארל | שופט צבאי |
| אמיליו ריברה |  | עד מסלבדור |
| דון הדסון | לוטננט קולנל לפלייר | חוקרת צבאית |
גבי פורטנוי

| --- | --- |

 לידה:  25 באוקטובר 1969 (בן 55) ארגנטינה
 מדינה:  ישראל 
 השתייכות:   צבא הגנה לישראל
 תקופת הפעילות:  1988–2019 (כ־31 שנים)
 דרגה:    תת-אלוף
 תפקידים בשירות
  מפקד יחידה 9900   מפקד חטיבת ההפעלה המבצעית
 תפקידים אזרחיים
 ראש מערך הסייבר הלאומי
 
גבי פורטנוי (נולד ב-25 באוקטובר 1969) הוא ראש מערך הסייבר הלאומי, קודם לכן שירת כקצין צה"ל בדרגת תת-אלוף, בתפקידו האחרון שירת כמפקד חטיבת ההפעלה המבצעית.
ביוגרפיה

פורטנוי נולד בארגנטינה. הוא התגייס למערך המבצעים המיוחדים של אגף המודיעין ב-1988. ב-2009 מונה לראש ענף תכנון ביחידה 8200, ב-2011 מונה לראש מחלקת תכנון, תקינה ותקציבים באגף המודיעין.
ביולי 2015 מונה למפקד יחידה 9900, מערך השטח של אגף המודיעין, הוא שירת בתפקיד עד אוגוסט 2016. ב-2016 קודם לדרגת תת-אלוף ומונה לראש חטיבת ההפעלה המבצעית ושירת בתפקיד עד אוגוסט 2019.
לאחר פרישתו מונה בינואר 2020 לסמנכ"ל תפעול בחברת אנויז'ן מדיקל.
בפברואר 2022 החליט ראש הממשלה נפתלי בנט להביא לאישור הממשלה את מינויו לראש מערך הסייבר הלאומי, לאחר הודעתו של יגאל אונא, ראש המערך הקודם, על פרישתו המיידית בחודש ינואר. הממשלה אישרה את המינוי ב-20 בפברואר 2022.
בפברואר 2025 הודיע לראש הממשלה על החלטתו לסיים את תפקידו.
חיים אישיים והשכלה

פורטנוי נשוי ואב לשלושה. הוא בעל תואר ראשון בהנדסת תעשייה וניהול ממכללת שנקר (2004) ותואר שני מהקריה האקדמית אונו (2016).
הערות שוליים

1 2  הנהלה ונושאי משרה-אחר-סמנכ"ל תפעול (COO)-גבי פורטנוי, אתר מאיה
↑  קובי פינקלר, האיש הנכון למשימה: תא"ל י' מונה לראש חטיבת ההפעלה באמ"ן, באתר ערוץ 7, 2 באוגוסט 2019
↑  גיא עזרא, ‏בנט החליט: זה ראש מערך הסייבר הלאומי, באתר "סרוגים", 17 בפברואר 2022
↑  החלטת ממשלה 1136: אישור מינוי ראש מערך הסייבר הלאומי, באתר משרד ראש הממשלה, ‏20.2.22
↑  גבי פורטנוי, באתר GOV.IL
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מרגו שלי

| --- | --- |

כרזת הסרט
 בימוי:  מנחם גולן
 הופק בידי:  סרטי נח
 תסריט:  מנחם גולן
 עריכה:  דב הניג
 שחקנים ראשיים:  לבנה פינקלשטיין עודד תאומי ברכה נאמן
 מוזיקה:  דובי זלצר
 צילום:  יעקב קלח
 מדינה:  ישראל ישראל
 חברת הפקה:  אולפני הרצליה
 הקרנת בכורה:  1969
 משך הקרנה:  90 דקות
 שפת הסרט:  עברית
 סוגה:  סרט דרמה 
 תקציב:  400,000 ל"י
 הכנסות:  428,000 צופים
 דף הסרט ב־IMDb
 
מרגו שלי הוא סרט דרמה רומנטית ישראלי משנת 1969 בבימויו של מנחם גולן שגם כתב את התסריט, עם עודד תאומי ולבנה פינקלשטיין בתפקידים הראשיים.
פסקול המוזיקה הולחן על ידי דובי זלצר ומושר בחלקו על ידי יהורם גאון וצמד העמרנים למילותיו של אוריאל אופק.
העלילה היא על סיפור אהבה בין תושבת כפר צעירה וחסרת השכלה, לבין מרצה באוניברסיטה המצוי במשבר גיל הארבעים ועוזב למענה את אשתו. המשפחות מנסות להפריד בין האוהבים, אך האהבה לבסוף מנצחת.
הסרט צולם בשחור-לבן ונראים בו אתרים בירושלים ובעיקר בירושלים המזרחית זמן קצר לאחר מלחמת ששת הימים.
תקציר העלילה

אלדד (דדו) טלמור (עודד תאומי) הוא דוקטור לכימיה ומרצה באוניברסיטה. הוא נשוי עשר שנים לשושנה (ברכה נאמן) בנישואים לא מאושרים והוא רוצה להתגרש.
מרגלית (מרגו) דוידו (לבנה פינקלשטיין) היא צעירה בת 24 שגרה במושב קוהלת בהרי ירושלים. אביה (אבנר חזקיהו) הוא מובטל, אמה נפטרה והיא מפרנסת אותו ואת אחיה בעבודה כמניקוריסטית במספרה בירושלים.
בכפר מרכלים עליה החנווני מזרחי (יעקב בנאי) והשכנה ויקטוריה (טובה פרדו) על כך שעדיין לא התחתנה.
יום אחד משכנעות אותה חברותיה לעבודה, לבוא למסיבה. מרגו משתכנעת אך במסיבה היא יושבת מבויישת ולא רוקדת. היא צדה את עיניו של שמוליק (אושיק לוי) שרואה בה טרף קל לסיפוק יצריו.
מרגו יוצאת ובחוץ יורד גשם שוטף. שמוליק עוקב אחריה ומציע לה טרמפ. היא עולה למכוניתו ובהמשך הוא מנסה לתקוף אותה מינית והיא פותחת את הדלת ונופלת החוצה בגשם שוטף. שם מוצא אותה טלמור שעבר במקום במקרה ומציע לה לקחת לדירתו כדי להתאושש והיא בוטחת בו.
טלמור מתאהב בה למרות הבדלי הגיל, ההשכלה, המעמד החברתי, הכלכלי והעדתי. הוא מוצא בה חום שאשתו אינה מסוגלת לתת לו. לאחר שהיא הולכת הוא מנסה לחפש אותה בכפר ובעיר עד שמוצא אותה בדרכה לעבודה. הוא משכנע אותה להצטרף לטיול בירושלים המזרחית שזה אך אוחדה עם מערב העיר. הם מבקרים בכותל המערבי, בהר הבית ובסמטאות העיר העתיקה. לבסוף הם מגיעים למלון אימפריאל, שם משכיר להם בעל המלון הערמומי ג'ורג' (יוסף שילוח) חדר בו הם מממשים את אהבתם.
הם נשארים במקום מספר ימים ומוכרזים בעיתונים כנעדרים. ג'ורג' מזהה אותם וכעבור זמן קצר מגיע אביה של שושנה (אברהם רונאי) למלון ומשכנע את מרגו לעזוב את טלמור. הוא גם מגיע לכפר ונותן לאביה של מרגו סכום כסף גדול בתנאי שתעזוב את טלמור.
זאביק (אריק לביא), משכנע את טלמור לעזוב את ירושלים ומבטיח לו עבודה בבאר שבע. שושנה מגיעה למלון ולוקחת את טלמור להוריה. אביה שהוא פרופסור באוניברסיטה מבטיח לקדם אותו לדרגת ראש חוג וגם אמה (ליה דוליצקיה) מפצירה בו אך הוא מסתלק מהמקום.
מרגו מגיעה למלון ומחכה לו. כאשר אינו מגיע היא מסתלקת. טלמור מגיע באיחור ומנסה למצוא אותה בתוך תהלוכה רבת משתתפים בוויה דולורוזה. לבסוף הוא רואה אותה ממרחק וקורא לה. היא מסתובבת אליו בחיוך ושניהם מתקרבים זה לזה.
שחקנים

| שחקן | תפקיד |
| --- | --- |
עודד תאומי: אלדד טלמור
לבנה פינקלשטיין: מרגלית "מרגו" דוידו
ברכה נאמן: שושנה טלמור
אבנר חזקיהו: אבא של מרגו
אברהם רונאי: אבא של שושנה
ליה דוליצקיה: אמא של שושנה
יוסף שילוח: ג'ורג', בעל מלון
אושיק לוי: שמוליק
יעקב בנאי: מזרחי, חנווני
טובה פרדו: שכנה
אריק לביא: זאביק
אריה אליאס: חכם אלקיים
יעקב בודו: ספר
הערות שוליים

↑  דב הניג
נורית 2

| --- | --- |
כרזת הסרט
כרזת הסרט
 בימוי:  ג'ורג' עובדיה
 הופק בידי:  ג'ורג' עובדיה
 תסריט:  שמואל אמיד, ג'ורג' עובדיה
 עריכה:  לודמילה גוליאט
 שחקנים ראשיים:  איתן מסורי מוניקה טסלר דנה טיילור רפי טיילור
 מוזיקה:  שייקה פייקוב, איתן מסורי
 צילום:  בני כרמלי
 מדינה:  ישראל ישראל
 הקרנת בכורה:  1983
 משך הקרנה:  88 דקות
 שפת הסרט:  עברית
 סוגה:  סרט דרמה 
 הכנסות:  45,700 צופים
 דף הסרט ב־IMDb
 
נורית 2 הוא סרט קולנוע ישראלי משנת 1983 בהפקתו ובבימויו של ג'ורג' עובדיה, עם איתן מסורי, מוניקה טסלר ודנה טיילור בתפקידים הראשיים.
זה סרט המשך לסרט נורית משנת 1972. גם כאן מופיעים שלישיית זמרי הרחוב. שלמה גולדברג מגלם את הנגן האילם רינגו אותו גילם במקור עזרא דגן.
את המוזיקה כתבו שייקה פייקוב ואיתן מסורי. השיר "אנה אפנה" מ"נורית", מושמע לאורך הסרט כנעימת רקע וגם בשירה של שלישיית זמרי הרחוב עם מוניקה טסלר.
את תפקיד הילדה נורית, מגלמת דנה טיילור, בתו של רפי טיילור המופיע בסרט. גם אחיה, טומי טיילור משחק בסרט בתור תלמיד בן כיתתה של נורית.
איתן מסורי מבצע בסרט את להיטיו הידועים. הוא מופיע בדואט גם עם עליזה אביב.
תקציר העלילה

משה (מיקי) רונן (איתן מסורי) הוא זמר צמרת מפורסם בישראל, נשוי באושר לשושנה (מוניקה טסלר) ולהם בת אחת, נורית (דנה טיילור) שמעריצה את אביה.
הם נוסעים לחופשה קצרה במלון "אכדיה" בהרצליה ולבקשת אורחי המלון עולה מיקי למלון ומשמיע את "שלום לך ליידי שלי" וזוכה למחיאות כפיים. באותו מקום הם נפגשים בנתן (רפי טיילור) שהיה פעם חבר של שושנה וכעת הוא עובד במלון. נתן מקנא בזוג ורוצה לנקום בשושנה על שעזבה אותו.
מיקי מצליח ומתחיל להופיע גם בטלוויזיה שם הוא מבצע את שירו "אלוהים נתן לך במתנה" ומופיע בדואט עם עליזה אביב בשיר "הביתה".
מיקי נעדר מביתו בגלל הופעות ונתן מנצל זאת. הוא מתכונן לנקום בשושנה בעזרת ידידתו (אודליה חן). נתן מתקשר לשושנה, מזדהה כפקיד במלון ומודיע לה כי אביה שאותו לא ראתה שנים הגיע ארצה ומבקש לפגוש אותה בחדרו במלון ברחוב הירקון. שושנה מגיעה לחדר ושם מתנפלים עליה השניים והידידה מצמידה לאפה מטלית ספוגה בחומר הרדמה. שושנה נרדמת ונתן מפשיט אותה, מתקשר למיקי שיגיע, מתפשט ושוכב לצידה. מיקי מגיע ומוצא את שושנה ונתן עירומים במיטה.
הוא חוזר הביתה, מנפץ את תמונתה של שושנה וכשהיא חוזרת למחרת הוא סוטר לה, קורא לה "זונה" ומגרש אותה בלי לתת לה הזדמנות להסביר את עצמה.
שושנה מסתובבת בעיר המומה ולא יודעת מה לעשות. ברקע נשמעת נעימת "אנה אפנה". לבסוף היא מחליטה לחזור לשלישיית זמרי ונגני הרחוב שעזרו בשעתו לשושנה ונורית. הם מקבלית אותה בשמחה. השלושה הם חנוכה העיראקי (אריה אליאס), שמיל האשכנזי (יעקב בן סירא) ורינגו האילם (שלמה גולדברג). שושנה מתאוששת ומתחילה להופיע אתם ברחובות העיר בהצלחה.
מיקי מספר לנורית כי שושנה נסעה לטיול להבראה. תלמיד כיתתה (טומי טיילור) מקניט אותה ואומר כי אביה משקר לה. חנוכה שיודע את הסיפור האמיתי מנסה לשכנע את מיקי לחזור לשושנה אך בלי הצלחה.
בשל שיעולים תכופים ובלתי פוסקים, מופנית שושנה לאשפוז. הרופא (יעקב שפירא) מודיע כי יש לה גידול בריאות ועליה לעבור ניתוח מיידי. חנוכה מודיע זאת למיקי ולבסוף מצטרפים אליו מיקי ונורית לביקור אצל שושנה המתאוששת מהניתוח. באותו זמן חוטפים רינגו ושמיל את נתן מאכדיה ומביאים אותו למיטתה של שושנה ואז הוא מתוודה ומספר את כל האמת.
מיקי ושושנה מתפייסים ובסוף שטים כולם שמחים וצוהלים ביאכטה ושרים "לחיות מחדש".
צוות השחקנים

| שם השחקן/ית | שם הדמות | הערות |
| --- | --- | --- |
| איתן מסורי | משה (מיקי) רונן | זמר |
| מוניקה טסלר | שושנה רונן |  |
| אריה אליאס | חנוכה | זמר רחוב |
| יעקב בן סירא | שמיל | זמר רחוב |
| שלמה גולדברג | רינגו | נגן רחוב |
| רפי טיילור | נתן |  |
| דנה טיילור | נורית |  |
| טומי טיילור |  | תלמיד |
| אודליה חן |  | ידידה של נתן |
| טומי טיילור |  | תלמיד |

| יעקב שפירא |  | רופא |
נדיה - שם זמני

| --- | --- |
כרזת הסרט
כרזת הסרט
 בימוי:  טובה אשר
 הופק בידי:  אסתי-יעקב מקלברג, חיים מקלברג, רות כץ, סבטלנה בר
 תסריט:  טובה אשר, ענת אשר
 עריכה:  יאיר אשר, טובה אשר
 שחקנים ראשיים:  נטע שפיגלמן עודד לאופולד
 מוזיקה:  רן בגנו
 צילום:  טליה "טוליק" גלאון
 מדינה:  ישראל ישראל
 הקרנת בכורה:  יולי 2015
 משך הקרנה:  115 דקות
 שפת הסרט:  עברית ערבית אנגלית
 סוגה:  סרט דרמה 
 הכנסות:  4153 צופים בישראל
 דף הסרט ב־IMDb
 
נדיה - שם זמני (באנגלית: A.K.A Nadia) הוא סרט קולנוע ישראלי שיצא לאקרנים בשנת 2015 בבימויה של טובה אשר, עם נטע שפיגלמן ועודד לאופולד בתפקידים הראשיים.
התסריט נכתב על ידי טובה אשר ובתה ענת אשר.
העלילה היא על בחורה ישראלית שנשואה לעורך דין ישראלי ולהם בת ובן. במשך שנים רבות היא מסתירה מהם את העובדה כי נולדה למשפחה מוסלמית במזרח ירושלים.
בסרט מופיע בתפקיד קטן השחקן ג'ון הרט באחת מהופעותיו האחרונות בקולנוע.
הסרט היה מועמד לחמישה פרסי אופיר:
פרס אופיר לתסריט המקורי הטוב ביותר - טובה וענת אשר
פרס אופיר לשחקנית הראשית הטובה ביותר - נטע שפיגלמן
פרס אופיר למוזיקה המקורית הטובה ביותר - רן בגנו
פרס אופיר לצילום הטוב ביותר - טליה "טוליק" גלאון
פרס אופיר לאיפור הטוב ביותר - זיו קטנוב
טובה אשר זכתה בפרס פורום המבקרים והייתה מועמדת לפרס חג'ג' לסרט העלילתי הטוב ביותר בפסטיבל הקולנוע ירושלים.
הסרט צולם בירושלים ובליברפול. המלחין רן בגנו שילב בפסקול הסרט, קטעים מסטאבט מאטר של פרגולזי.
תקציר העלילה

נדיה אל כאביר (נטע שפיגלמן) היא בחורה ערביה ממזרח ירושלים. היא מאוהבת בנימר קאסם (עלי סלימאן). נימר הוא פעיל פלסטיני ונרדף על ידי הרשויות הישראליות. הוא מודיע לה כי נשלח לבריטניה בשליחות התנועה ונדיה רוצה להצטרף אליו למורת רוחו. לבסוף הוא מתרצה ולפני הנסיעה הם עורכים "טקס" חשאי של חתונה בו הם מתחייבים אחד לשנייה.
בלונדון נמצא נימר במעקב מתמיד ונדיה נמצאת כל היום בחדר וממתינה לו. לבסוף הוא נעצר ונדיה נשארת לבד. היא מוצאת עבודה במכבסה, מגהצת בגדים ועושה שליחויות ללקוחות בעזרת תלת אופן. אחת הלקוחות היא בעלת סטודיו לבלט ונדיה מתרשמת מהרקדניות הצעירות.
לקוח אחר הוא "מס' 347" פנסיונר של ה-MI5 (ג'ון הרט). נדיה מבקשת ממנו שיכין לה דרכון כדי שתוכל לחזור לישראל. הוא מסדר לה דרכון של יהודייה בשם מאיה אלמוזלינו ובונה לה סיפור כיסוי כי כל משפחתה נהרגה בתאונת דרכים.
היא מגיעה לירושלים, לומדת מחול ופוגשת בעורך הדין יואב גולדווסר (עודד לאופולד) שמתרשם מכושר הריקוד שלה. היא לא מספרת לו על עברה והם מתחתנים ומקימים משפחה. בתם הבכורה היא יעלי (אלי קרן-אסף) שמרבה ללכת להפגנות למען השלום והפלסטינים למורת רוחו של אביה. יש לה אח קטן יותר בשם אסף (אגם אוזלבו).
רק אמה של מאיה - אמאל (רובא בלאל-עספור) יודעת על סודה והן נפגשות מדי פעם לשיחה ופיקניק כשמאיה מדברת בעברית ואמה משיבה לה בערבית.
מאיה היא כוריאוגרפית ראשית של להקת בלט מודני ביחד עם סגניתה ורד (נעמה אמית). משלחת של האיחוד האירופי עומדת להגיע לישראל ולהתרשם מהלהקה, דבר שייקדם את הלהקה בכסף ובהופעות. במשלחת נמצא גם נציג פלסטיני - נימר קאסם שקיבל חנינה.
מאיה מזהה את נימר ונכנסת לחרדה פן יתגלה סודה. היא נפגשת עם נימר בחשאיות בלילה והוא מבין שיש לה כעת חיים חדשים. עודד עוקב אחריהם ותוך זמן קצר הוא מקבל את התיק על נימר בעזרת ידיד מהשב"כ ומזהה את אשתו בתור חברתו של נימר - נדיה, ועולמו חרב עליו.
נדיה מציעה להסתיר זאת מכולם ולהמשיך לחיות ביחד אך עודד כועס עליה כי שיקרה לו והוא לא מוכן לחיות עם השקר הזה.
סוף הסרט מתרחש כעבור חמש שנים. מאיה חוזרת לבדה לאנגליה, מוצאת עבודה בחנות ויושבת בודדה בפאב ובדירתה.
יום אחד מגיעה אליה יעלי, הן יושבות אחת מול השנייה ולא מסוגלות לדבר.
צוות השחקנים

| שם השחקן/ית | שם הדמות | הערות |
| --- | --- | --- |
| נטע שפיגלמן | נדיה/מאיה |  |
| עודד לאופולד | יואב גולדווסר |  |
| אלי קרן-אסף | יעלי גולדווסר |  |
| אגם אוזלבו | אסף גולדווסר |  |
| רובא בלאל-עספור | אמאל | אמא של נדיה |
| עלי סלימאן | נימר קאסם |  |
| נעמה אמית | ורד |  |
| ג'ון הרט | 347 | סוכן בדימוס של M15 |
| דני גבע | רפי | חבר של יואב |
Mistral AI

| --- | --- |


 נתונים כלליים
 מייסדים:  ארתור מנץ'
 תקופת הפעילות:  28 באפריל 2023 – הווה (שנה) 
 מיקום המטה:  הרובע הראשון של פריז 
 מוצרים עיקריים:  Mistral 7B  Mixtral 8x7B  Mistral Medium  Mistral Large
 מנכ"ל:  Arthur Mensch 
  
 mistral.ai
 
Mistral AI היא חברה צרפתית המוכרת ומפתחת מוצרי בינה מלאכותית. היא נוסדה באפריל 2023 על ידי עובדים קודמים של מטא ו־DeepMind. החברה גייסה 385 מיליון אירו באוקטובר 2023 ובדצמבר 2023 היא הוערכה ביותר מ-2 מיליארד דולר.
מוצרי החברה כוללים מודלי שפה גדולים בקוד פתוח.
החל ממרץ 2024, שני דגמים של מודלי החברה פורסמו וזמינים. שלושה דגמים נוספים, Small, Medium ו-Larg, זמינים באמצעות API בלבד.
היסטוריה

Mistral AI נוסדה באפריל 2023 על ידי ארתור מנש, גיום למפל וטימותי לקראוה. לפני שהקים את Mistral AI, ארתור מנש עבד ב־DeepMind, מעבדת הבינה המלאכותית של גוגל, בעוד גיום למפל וטימות'י לקראוה עבדו במטא.
ביוני 2023, הסטארט-אפ ביצע גיוס כספים ראשון בסך 105 מיליון אירו עם משקיעים כולל הקרן האמריקאית Lightspeed Venture Partners, אריק שמידט, חאבייר ניאל ו-JCDecaux. הערכת השווי הוערכה אז על ידי הפייננשל טיימס ב-240 מיליון אירו.
ב-27 בספטמבר 2023, החברה הפכה את מודל עיבוד השפה שלה "Mistral 7B" לזמין תחת רישיון Apache 2.0 החינמי. במודל זה 7 מיליארד פרמטרים, והוא קטן משמעותית בהשוואה למתחרים.
ב-10 בדצמבר 2023, הודיעה Mistral AI כי גייסה עוד 385 מיליון אירו כחלק מהגיוס השני שלה. סבב מימון זה כולל בעיקר את הקרן הקליפורנית Andreessen Horowitz, BNP פריבה וחברת סיילספורס.
ב-11 בדצמבר 2023, החברה פרסמה את דגם "Mixtral 8x7B" עם 46.7 מיליארד פרמטרים. הדגם שולט ב-5 שפות (צרפתית, ספרדית, איטלקית, אנגלית וגרמנית) וגובר בכמעט כל פרמטר, על פי מבחני המפתחים שלו, על דגם "LLaMa 2 70B" מבית מטא. מוצעת גם גרסה שהוכשרה לעקוב אחר ההוראות ונקראת "Mixtral 8x7B Instruct".
ב-26 בפברואר 2024, מיקרוסופט הודיעה על שותפות חדשה עם החברה להרחבת נוכחותה בתעשיית הבינה המלאכותית המתפתחת במהירות. על פי ההסכם, דגמי השפה העשירים של מיסטרל יהיו זמינים בענן Microsoft Azure, בעוד שעוזר השיחה הרב לשוני "Le Chat" יושק בסגנון ChatGPT.
מודלים > מודלי "משקל פתוח" > מיסטרל 7B

Mistral 7B הוא מודל שפה עם 7.3 מיליארד פרמטרים המשתמש בארכיטקטורת הטרנספורמר. הוא שוחרר רשמית ב-27 בספטמבר 2023, באמצעות קישור לביטורנט, וב-Huging Face. הדגם שוחרר תחת רישיון Apache 2.0. פוסט הבלוג של השחרור טען שהדגם מתעלה על LLaMA 2 13B בכל המדדים שנבדקו, והוא שווה ערך ל-LAMA 34B במדדים רבים שנבדקו.
Mistral 7B משתמש בארכיטקטורה דומה ל-LLaMA, אך עם כמה שינויים במנגנון הקשב. במיוחד הוא משתמש בתשומת לב מקובצת (GQA) המיועדת להסקה מהירה יותר ובתשומת לב של חלון הזזה (SWA) שנועדה לטפל ברצפים ארוכים יותר.